TECHNINĖ SPECIFIKACIJA
Šaldymo kameros įrengimo darbai (E korpuso virtuvė)

Tiekėjas, pagal techninės specifikacijos darbų aprašymą, E korpuso virtuvės patalpose E1.37 (1-75, 1-76), Priedas Nr.1 „E korpuso 1-o aukšto plano fragmentas“ turi įrengti šaldymo kamerą ir sumontuoti šaldymo įrangą. Tiekėjas prieš pateikdamas pasiūlymą, gali apsilankyti vietoje, atlikti faktinius matavimus, įsivertinti būsimus darbus, darbų kiekius ir pateikti pasiūlymą (pasiūlymo forma, orientacinis medžiagų ir darbo sąnaudų kiekių žiniaraštis ir veiklų sąrašas). Taikoma fiksuotos kainos kainodara. Tiekėjas, šaldymo kameros ir šaldymo įrangos montavimo darbus turi atlikti pilnai išbaigtus, nepriklausomai nuo Tiekėjo pateiktų kiekių ar atliktų mažesnių apmatavimų. Prieš pradedant remonto darbus būtina rašytinai suderinti (A. Krivicku (8 615 19852)) naudotinas medžiagas, gaminius, parengti darbo brėžinius šaldymo kameros paruošimui ir montavimui, šaldymo garintuvų išdėstymu kameroje, išorinio agregato montavimo vieta prie iškrovimo rampos.  Montavimo darbų atlikimo trukmė 90 dienų po statybvietės perdavimo Rangovui pasirašius statybvietės perdavimo aktą. Statybvietės perdavimo aktas pasirašomas per 14 dienų po sutarties įsigaliojimo. Per 14 dienų po sutarties įsigaliojimo tiekėjas vadovaudamasis orientacinių medžiagų ir darbo sąnaudų kiekių žiniaraščiu parengia ir pateikia, kaip priedą prie sutarties, lokalinę sąmatą. Statybos darbai atliekami veikiančioje ligoninėje.


Konkursui Tiekėjas pateikia: užpildytą pasiūlymo formą, orientacinį medžiagų ir darbo sąnaudų kiekių žiniaraštį ir veiklų sąrašą.
1. Statybos darbai. Demontuojama esama šaldymo įranga, automatikos valdymo skydai. Elektros šviestuvai. Demontuota įranga perduodama Užsakovui. 

     Demontuojama kondensato nuvedimo sistema.

     Prieš šaldytuvo kameros sienų demontavimą, laikinai išardomos pakabinamos lubos po naujos kameros sumontavimo atstatomos demontuotos pakabinamos lubos.

     Demontuojamos durys, sienų ir lubų „Sandwich“ tipo daugiasluoksnės plokštės. Demontuoti gaminiai perduodami Užsakovui. Formuojama nauja šaldymo kamera, kurios vidiniai matmenys turi būti apie (+/- 3 cm) 3.30 m. pločio ir apie (+/- 3 cm) 4.15 m. ilgio su durimis, kai durų švarios angos plotis 1.20 m. o aukštis 2.00 m. Šaldymo kameros patalpos naudingas aukštis 2.50 m. (+/- 2 cm.).
     Išardomos betoninės grindys iki g/b perdangos, cementiniu skiediniu ar remontiniu mišinių išlyginamas pagrindas „Sandwich“ tipo plokščių montavimui. 

     Grindys, sienos ir lubos apšiltinamos sumontuojant daugiasluoksnes „Sandwich“ tipo plokštes. Plokščių izoliacijos storis ne mažiau kaip 120 mm, metalo paviršius cinkuotas, storis ne mažiau 0,5/0,4 mm.  Daugiasluoksnės plokštės šerdis gaminta iš standžių, savaime užgęstančių ir tvarių poliizocianurato putų (PIR) be HCFC, kuriu U vertė (W/m2K) ne daugiau 0.14, degumo klasė – ne prastesnė B-s2, d0, naudojamos šaldymo patalpų įrengimui, dažyta balta spalva RAL9010 (arba artima), sertifikuota lietimuisi su maisto produktais. Ant sumontuotų grindinių daugiasluoksnių plokščių klojama krūvius paskirstanti ne plonesnė, kaip 12 mm „jūrinė“ fanera ant viršaus klojama ir tvirtinama ne mažiau 2 mm storio, aliuminio arba nerūdijančio metalo lakštai (šiurkščiu paviršiumi). Suformuotos kameros vidiniuose kampuose (sienų, lubų, grindų) montuojami plastikiniai, baltos spalvos kampiniai profiliai. Plokščių sujungimų siūles hermetizuojamos silikonu.
      Įėjimui į šaldymo kamerą montuojamos termoizoliacinės šaldymo kameros durys, baltos spalvos su poliuretano užpildu. Šaldymo kameros durų atidarymo kryptis - į išorę (kairinės). Durų storis ne mažiau 120 mm – neigiamos temperatūros patalpoms (iki - 25°C). Durų stakta plastikinė su sandarinimo tarpinėmis, durų vyriai plastikiniai su pasikėlimo mechanizmu, atidarymui iš vidaus avarinio atidarymo funkcija. Durų varčios metalo storis ne mažiau 0,5 mm Durų staktoje arba varstomų durų varčioje, sandarumo tarpinėje, montuojamas pašildymo kabelis: įtampa 220-240 V, galingumas tiesiniam metrui apie 40w/m, saugos klasė – IP67. Durų laisvas praėjimas ne mažiau 1.20 m. o aukštis 2.00 m.
      Šaldymo kameros viduje, montuojamos PVC užuolaidos pritaikytos pagal patalpų paskirti. Juostų storis ne mažiau 2 mm, skaidrios, juostų plotis 150 – 200 mm.
2. Elektrotechnika. Nuo elektros skydelio (virtuvėje) iki šaldymo  kameros patalpos ir iki lauke esančio išorinio agregato, klojami elektros kabeliai, varinėmis gyslomis. Vienas kabelis ne mažiau 5x2,5 mm² skersmens klojami iki šaldymo kameros ir vienas kabelis ne mažiau 5x2,5 mm² skersmens klojamas iki kompresorinių - kondensatorinių agregatų montuojamo lauke. Virtuvėje esančiame elektros skydelyje, montuojami reikiamo galingumo automatiniai išjungėjai. Kabeliai klojami virš esamų pakabinamų lubų, tvirtinant laikikliais prie g/b perdangos. Prie šaldymo kameros, ant sienos montuojamas valdymo skydas, kuriame montuojami elektroniniai valdikliai, davikliai, rėlės ir kita reikalinga įranga, šaldymo kameroje sumontuotų garintuvų maitinimui ir valdymui.
     Šaldymo kameroje montuojami hermetiški LED šviestuvai tinkami montuoti patalpose, kuriose temperatūra ne mažiau - 25°C. Kabeliai klojami paslėptai.
      Nuo sumontuoto valdymo skydo paslėptai pravedamas elektros kabelis šaldymo kameros garintuvui ir kondensato nuvedimo vamzdžių su izoliacija su įmontuotu pašildymo kabeliu.
     Grindų išlyginamajame sluoksnyje klojami pašildymo kabeliai pagrindinis ir rezervinis grindų apsaugai nuo peršalinimo. Pagrindinio ir rezervinio kabelių klojimo žingsnis 40 cm. o šildymo galia30w/m²
3. Kondensato nuvedimas. Šaldymo kameroje nuo garintuvo nuvedamas kondensatas, kondensato nuvedimo vamzdžiais ne mažiau 30 mm skersmens su ne mažiau 32 mm storio kaučiukine izoliacija su viduje įmontuotu pašildymo kabeliu, nuvedamas per sieną iki buitinių nuotekų stovo. Pravedus kondensato vamzdynus atstatoma pažeista sienų, grindų apdaila.
4. Šaldymo sistemos įrengimas. Montuojama pilnai sukomplektuota šaldymo sistema palaikanti temperatūrą šaldymo kameroje  nuo -18°C iki -20°C. Šaldymo galia sistemoje ne mažiau 2,3 kW prie šių sąlygų: perkaitinimas 5K, peraušinimas 3K, kondensacijos temperatūra ne daugiau kaip +41C. Freono virimo temperatūra -30C. Garintuvas Cubic tipo, energetinė klasė ne žemesnė kaip C klasės, tarpai tarp lamelių ne mažiau kaip 10 mm. Garintuvas turi būti komplektuojamas su termoizoliaciniu padėklu, garintuvo kondensato nuvedimo vamzdis termoizoliuotas ne mažiau 32 mm storio termoizoliacija su viduje įmontuotu pašildymo kabeliu. Garintuvo aukštis ne didesnis, kaip 500 mm. Šaldymo kameros temperatūros valdymo skydas su garintuvo temperatūros elektroniniu reguliavimo vožtuvu. Garintuvo atšildymo metu, valdymo sistema užtikrina, kad temperatūra kameroje nepakils aukščiau kaip – 16C. Agregatas montuojamas ant specialios platformos. Freonas R452A, vamzdžių termoizoliacijos storis ne mažiau 32 mm.
5. Aptarnavimas, garantija. Tiekėjas sutiekia ne mažiau 3 metų garantija sumontuotai įrangai. Garantija skaičiuojama nuo atliktų darbų priėmimo perdavimo akto pasirašymo dienos. Tiekėjas apmoko personalą, darbui su šaldymo sistema ir jos priežiūra. Tiekėjas pateikia garantinį raštą su įsipareigojimu, kad atliks šaldymo sistemų periodines apžiūras 36 mėn. ne mažiau 4 apžiūrų metuose. Periodinių apžiūrių rezultatai įrašomi į aptarnavimo žurnalą (žurnalą pateikia Tiekėjas, žurnalą saugo Užsakovo paskirtas atsakingas darbuotojas).
6. Kiti darbai. Tiekėjas turi įsivertinti visus darbus susijusius su šaldymo kameros, šaldymo sistemos įrengimu. Įrangos, medžiagų transportavimas į objektą, statybinių atliekų ir pakavimo medžiagų išvežimą į sąvartyną. Įrengiant šaldymo kamerą, draudžiama naudoti statybinius įrankius ar kita statybine techniką su vidaus degimo varikliais. Šaldymo sistemos vakuumavimas, slėginis bandymas, freono užpildymas ir šaldymo sistemos paleidimo – derinimo darbai, įrangai veikiant tuščia eiga. Dalyvaujant Užsakovo atstovui, matavimų rezultatai surašomi bandymų protokole.
            Techninės dokumentacijos parengimas: paslėptų darbų aktai, sistemos bandymo aktas, šaldymo kameros montavimui panaudotų medžiagų, gaminių atitikties deklaracijos ir jų rejestras, šaldymo sistemos techninis pasas, vartotojo instrukcija Lietuvių kalba, dokumentas patvirtinantis statybinių atliekų pristatymą į sąvartyną. 
Darbai atliekami veikiančios virtuvės patalpose

       Tiekėjas, atlikdamas statybos darbus, turi laikytis aplinkos apsaugos vadybos sistemos standartų pagal Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus ar kitus tiekėjo pateiktus lygiaverčius įrodymus (lygiaverčiai įrodymai gali būti priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). 

(Viešųjų pirkimų įstatymo 48 straipsnis 2 dalis)

Priedas Nr.3 „Orientacinis medžiagų ir darbo sąnaudų kiekių žiniaraštis“
Priedas Nr.4 „Esamų šaldytuvų kamerų fotofiksacija“

